روبینہ گیلانی

روبینہ گیلانی ایک پاکستانی طبی ڈاکٹر اور صوبہ خیبر پختونخوا سے تعلق رکھنے والی صحت عامہ کی ماہر ہیں۔اس نے بطور جنرل پریکٹیشنر تربیت حاصل کی اور چھ سال تک پاک فضائیہ میں کام کیا۔  گیلانی 1998ء سے پاکستان میں فریڈ ہولوز فاؤنڈیشن کی قومی مینیجر تھیں لیکن انہوں نے 2014ء میں اسے چھوڑ دیا۔ اور اب وہ خود کو ایک 'فیلڈ ورکر' کے طور پر دیکھتی ہیں۔

ان کی تنظیم 1997ء سے پاکستان میں اندھے پن کی روک تھام کے مقامی اداروں کے ساتھ کام کر رہی ہے،  جیسا کہ پاکستان انسٹی ٹیوٹ آف کمیونٹی آپتھلمولوجی اور خیبر آئی فاؤنڈیشن نمایاں ہے سال 1998ء میں گیلانی نے پاکستان میں اندھے پن کے پھیلاؤ کا تعین کرنے کے لیے حالات کا تجزیہ کیا۔ اور ان حالات کے تحت انہوں نے اکتوبر 2003ء میں سڈنی ، آسٹریلیا میں فریڈ ہولوز فاؤنڈیشن کی ایک میٹنگ میں پائیداری کی اہمیت اور ایک ترقیاتی تنظیم کے طور پر اس فاؤنڈیشن کے کردار پر بات کی۔  2006 کو انہوں نے کینبرا میں آسٹریلوی وزیر اعظم جان ہاورڈ سے ملاقات کرکے آنکھوں کی بیماریوں کی روک تھام کے سلسلے میں اپنے عزم کا اعادہ کیا جس کے نتیجے میں آسٹریلوی حکومت نے پاکستان میں آنکھوں کے پروگرام کو مزید 5 سال کے لیے فنڈ دینے کا فیصلہ کیا۔ 

2009ء میں، آسٹریلیا کی وفاقی حکومت نے پاکستان میں فاؤنڈیشن کے پروگرام کے لیے 5 ملین ڈالر سے زیادہ کی اضافی فنڈنگ کا اعلان کیا جو دور دراز علاقوں میں ہزاروں لوگوں کی بینائی بحال کرنے کے وسیع پروگرام کی کامیابی کا آئینہ دار بنا۔  فروری 2012ء میں، روبینہ گیلانی نے خیبر ٹیچنگ ہسپتال کے شعبہ امراض چشم کا دورہ کیا اور 50 لاکھ روپے مالیت کا سامان ہسپتال انتظامیہ کے حوالے کیا۔ 2015 سے 2018ء تک انہوں نے حیات آباد میڈیکل کمپلیکس پشاور کے بورڈ آف گورنرز میں کلیدی خدمات انجام دیں۔

حوالہ جات 

پاکستانی عسکری طبیب
غیر موجود سال پیدائش (بقید حیات شخصیات)
غیر موجود مقام پیدائش (بقید حیات شخصیات)
بقید حیات شخصیات